
I. UVOD

Prijedlog II. Izmjena i dopuna Proračuna Općine Koprivnički Bregi za 2026. godinu sastavljen je na temelju Zakona o proračunu (˝Narodne novine˝ broj 144/21) člankom 166. 

Proračun Općine Koprivnički Bregi za 2026. godinu i projekcije za 2027. i 2028. godinu usvojen je na 4. sjednici Općinskog vijeća održanoj 12. prosinca 2025. godine sa planiranim prihodima i primicima u iznosu od 6.912.046,42 eura te planiranim rashodima i izdacima u iznosu od 6.962.046,42 eura. Također je planiran prijenos viška u iznosu 50.000,00 eura. I. Izmjene i dopune Proračuna Općine Koprivnički Bregi za 2026. godinu usvojene su na 7. sjednici Općinskog vijeća održanoj 29. lipnja 2026. godine sa planiranim prihodima i primicima u iznosu od 7.283.011,99 eura te planiranim rashodima i izdacima u iznosu od 7.259.051,53 eura. Planirani prijenos manjka prihoda iz prethodne godine iznosi 23.960,46 eura, te će se pokriti iz viška prihoda. Ove II. Izmjene i dopune Proračuna Općine Koprivnički Bregi za 2026. godinu temelje se na odredbama Zakona o proračunu koji dozvoljava izmjene proračuna i njegovo uravnoteženje, ukoliko se ukaže potreba za povećanjem ili smanjenjem određenih prihoda ili rashoda. U skladu s dosadašnjim ostvarenjem prihoda i rashoda proračuna, planiranim realizacijama započetih projekata te iskazanih novih potreba predlažu se II. Izmjene i dopune Proračuna kojima će se izvršiti usklađenje Proračuna. Ovim dokumentom se mijenja samo Proračun za 2026. godinu, projekcije proračuna za 2027. i 2028. godinu se ne mijenjaju. Proračun se sastoji od općeg i posebnog dijela. 

II. Izmjenama i dopunama Proračuna Općine Koprivnički Bregi za 2026. godinu ne mijenja se ukupni iznos planiranih prihoda i primitaka niti rashoda i izdataka. Izmjene se odnose isključivo na preraspodjelu i usklađivanje pojedinih stavki rashoda, a sve u svrhu usklađenja s izvršenjem Proračuna te provedbom postupka javne nabave u okviru kapitalnog projekta „Putevima podravskih rudara“. Prema navedenom prihodi i primici iznose 7.283.011,99 eura, a rashodi i izdaci iznose 7.259.051,53 eura. Planirani prijenos manjka prihoda iz prethodne godine iznosi 23.960,46 eura.

U nastavku se daje obrazloženje izmjena u općem dijelu proračuna, odnosno struktura prihoda i rashoda te primitaka i izdataka koje se predlažu II. Izmjenama i dopunama Proračuna za 2026. godinu.

II. OBRAZLOŽENJE OPĆEG DIJELA
Prihodi i primici, rashodi i izdaci prema ekonomskoj klasifikaciji
Obrazloženje prihoda i primitaka 
PRIHODI POSLOVANJA (Razred 6)
Prijedlogom II. Izmjena i dopuna Proračuna za 2026. godinu ukupni prihodi novog plana iznose 7.283.011,99 eura, te se isti nisu mijenjali.


Obrazloženje rashoda i izdataka
Prijedlogom II. Izmjena i dopuna Proračuna za 2026. godinu ukupni rashodi i izdaci proračuna iznose 7.259.051,53 eura, kao i kod I. Izmjena i dopuna Proračuna, ali bilo je promjena na osnovnim skupinama rashoda i izdataka u odnosu na tekući plan Proračuna.

RASHODI POSLOVANJA (Razred 3)
U nastavku se daje prikaz promjena na osnovnim skupinama rashoda i izdataka u odnosu na tekući plan Proračuna. 

31 Rashodi za zaposlene
Ukupni rashodi za zaposlene iznose 342.819,85 eura te ovim izmjenama i dopunama nisu se mijenjali.
32 Materijalni rashodi
Navedena skupina povećava se za 20.675 eura. Posljedica je to korekcija koje su potrebne da bi izvršenje Proračuna bilo usklađeno s stvarnim troškovima.
34 Financijski rashodi
Financijski rashodi iznose 2.290,00 eura te ovim izmjenama i dopunama nisu se mijenjali.
35 Subvencije 
Subvencije za poljoprivrednike iznose 5.00,00 eura te ovim izmjenama i dopunama nema promjene.
36 Pomoći dane u inozemstvo i unutar općeg proračuna
Navedena skupina iznosi 265.850,00 eura, odnosno povećali su se rashodi za vođenje konsolidacije za DV „Potočić“ za 553,00 eura.
37 Naknade građanima i kućanstvima na temelju osiguranja i druge naknade 
Ukupne naknade povećavaju se u iznosu od 606,00 eura, odnosno povećali su se rashodi za subvencioniranje članarine u knjižnici za 206,00 eura te rashodi za nabavu dodatnog obrazovnog materijala i školskog pribora za 400,00 eura s obzirom da se naknadno upisalo 7 novih učenika u OŠ Koprivnički Bregi.
38 Rashodi za donacije, kazne, naknade šteta i kapitalne pomoći
Navedena skupina povećava se za 400,00 eura u odnosu na prvotni plan. Stavka se mijenja zbog promjene u programu Razvoj sporta i rekreacije, gdje  se povećala stavka „Kapitalna donacija sportskim udrugama“ zbog pogrešnog izračuna od strane Hrvatskog olimpijskog odbora prilikom dodjele sredstava NK „Mladost“ pri prijavni na Javni natječaj.

RASHODI ZA NABAVU NEFINANCIJSKE IMOVINE (Razred 4) 
Navedeni rashodi planirani su za 22.234,00 eura manje u odnosu na početni plan.
42 Rashodi za nabavu proizvedene dugotrajne imovine 
Rashodi za nabavu proizvedene dugotrajne imovine povećavaju se za 50.000,00 eura u odnosu na plan. Do promjena je došlo zbog potrebe za izradu projektne dokumentacije za projekt „Putevima podravskih rudara“
45 Rashodi za dodatna ulaganja na nefinancijskoj imovini
Rashodi ove vrste planiraju se u iznosu manjem za 72.234,00 eura u odnosu na prvotno planirani iznos. Do smanjenja je došlo unutar aktivnosti „Energetska obnova zgrade Općine“, s obzirom na to da će rezultati administrativne provjere prijavljenog projekta biti poznati tijekom sljedeće godine. Slijedom navedenog, sredstva su preraspodijeljena na ostale planirane aktivnosti i promjene obuhvaćene ovim Izmjenama i dopunama.

Prihodi i primici, rashodi i izdaci prema izvorima financiranja
Što se tiče plana prihoda prema izvorima financiranja nije bilo promjenama ovim Izmjenama i dopunama.
Rashodi prema izvorima financiranja povećavaju se i smanjuju u jednakom iznosu jedino u dijelu 35.000,00 sa Instrumenti EU nove generacije na  Fondovi EU  U posebnom dijelu Proračuna prikazani su i objašnjeni projekti, programi i aktivnosti na koje se određene promjene odnose.

Rashodi prema funkcijskoj klasifikaciji
Opće javne usluge (01) bilježe povećanje plana za 10.628,00 eura.
Obrana (02) nema promjena ovim planom.
Javni red i sigurnost (03) nema promjena ovim planom.
Ekonomski poslovi (04) nema promjena ovim planom.
Zaštita okoliša (05) nema promjena ovim planom.
Usluge unapređenja stanovanja i zajednice (06) bilježe smanjenje u iznosu od 11.634,00 eura. 
Zdravstvo (07) nema promjena ovim planom.
Rekreacija, kultura i religija (08) bilježi povećanje od 606,00 eura. 
Obrazovanje (09) bilježi povećanje od 400,00 eura.
Socijalna zaštita (10) nema promjena ovim planom.

III. OBRAZLOŽENJE POSEBNOG DIJELA
U posebnom dijelu Proračuna rashodi i izdaci se mijenjaju prema razdjelima kako slijedi: 

RAZDJEL 001 – IZVRŠNA I PREDSTAVNIČKA TIJELA
Program: Općinski načelnik i općinsko vijeće
Program obuhvaća aktivnosti općinskog načelnika  kojima se osigurava redovan rad načelnika i općinskog vijeća sa svrhom transparentnog poslovanja Općine. 
Ciljevi koji se ostvaruju su: 
· organizacija rada načelnika kroz aktivnosti usmjerene prema građanima, djelotvorno izvršavanje funkcije općinskog načelnika i općinskog vijeća, te povećanje kvalitete rada
Pokazatelji rezultata: redovito održavanje sjednica općinskog vijeća i radnih tijela, redovita isplata naknada članovima općinskog vijeća  za prisustvovanje sjednicama te isplate naknada općinskom načelniku i članovima općinskog vijeća i isplata sponzorstva, provođenje izbora, promoviranje Općine.
Rashodi na navedenom programu se povećavaju za 1.270,00 eura i iznose 68.009,00 eura. Promjene se odnose na: 
Aktivnost: Djelatnost općinskog načelnika i općinskog vijeća A100101- povećanje u iznosu od 500,00 eura. Povećanje se odnosi na rashod  - naknada za korištenje privatnog automobila u službene svrhe. 
Aktivnost: Proslava dana općine A100107 – povećanje u iznosu od 770,00 eura, a odnosi se na uskladu troškova nakon održavanja Dana Općine (usluge promidžbe i informiranja, reprezentacije te ostalih rashoda poslovanja).
Ostale aktivnosti nisu se mijenjale ovim Izmjenama i dopunama.

RAZDJEL 002 – JEDINSTVENI UPRAVNI ODJEL
Program: Javna uprava i administracija
Ciljevi programa su:
·  učinkovito i pravovremeno izvršavanje poslova iz djelokruga rada Jedinstvenog upravnog odjela, transparentan rad kroz dostupnost građanima, zapošljavanje dugotrajno nezaposlenih i teže zapošljivih radnika na javnim radovima tijekom sezone radova.
Pokazatelj rezultata je da su u rokovima izvršeni svi poslovi iz djelokruga rada.
Rashodi se povećavaju za 9.358,00 eura i iznose 706.958,29 eura. Promjene se odnose na:
Aktivnost: Administrativno, tehničko i stručno osoblje A100301- povećanje rashoda protokola za 8.805,00, eura te povećanje rashoda za vođenje konsolidacije za DV „Potočić“ za 553,00 eura. 
Ostale aktivnosti nisu se mijenjale ovim Izmjenama i dopunama.

Program: Promicanje kulture
[bookmark: _Hlk216094047]Ciljevi programa su: 
· promicanje kulturnog stvaralaštva, unapređenje postojećeg standarda kulturne djelatnosti, obogaćivanje kulturnog  života, zaštita, obnova i očuvanje sakralnih objekata, očuvanje tradicionalnih vrijednosti i zaštita kulturne i povijesne baštine kroz rad udruga u kulturi 
Pokazatelj rezultata je broj realiziranih programa. 
Rashodi se povećavaju za 206,00 eura i iznose 32.800,00 eura. Promjene se odnose na:
Aktivnost: Usluge knjižnice i čitaonice A100403 - povećali su se rashodi za subvencioniranje članarine u knjižnici za 206,00 eura.

Program: Razvoj sporta i rekreacije
[bookmark: _Hlk216094302]Ciljevi programa su:
· poticanje i promicanje sporta, uključivanje mladih u sportske klubove, promicanje općine
Pokazatelj rezultata je broj ostvarenih planiranih programa i projekata, broj održanih natjecanja, broj građana koji se bave sportom i sportom rekreacijom, djece i mladih u sportskim aktivnostima i klubovima, uključenost klubova u sportska natjecanja i rang sportskog kluba u nekoj ligi. 
Rashodi se povećavaju za 400,00 eura i iznose 41.356,00 eura. Promjene se odnose na:
Aktivnost: Kapitalna donacija sportskim udrugama A100505 - povećanje rashoda u iznosu od 400,00 eura, zbog pogrešnog izračuna od strane Hrvatskog olimpijskog odbora prilikom dodjele sredstava NK „Mladost“ pri prijavni na Javni natječaj.


Program: Razvoj civilnog društva
[bookmark: _Hlk216095896]Ciljevi programa su:
· podržavanje aktivnosti i projekata koji pridonose razvitku i promicanju vjerskog života 
Nije bilo promjena ovim Izmjenama i dopunama.

Program: Zaštita i spašavanje
[bookmark: _Hlk216095976]Ciljevi programa su:
· unapređenje sustava zaštite od požara, učinkovitu provedbu vatrogasnih i spašavalačkih aktivnosti, osposobljavanje i uvježbavanje članova, promicanje volontiranja
Pokazatelj rezultata je broj intervencija i njihova brzina, postotak odrađenih vježbi, stanje opreme
Nije bilo promjena ovim Izmjenama i dopunama.

Program: Predškolski odgoj
[bookmark: _Hlk216096143]Ciljevi programa su:
· briga o djeci i zadovoljavanje javnih potreba u području predškolskog odgoja  na razini državnog standarda te omogućavanje dodatnih edukativnih, sportskih i kulturnih aktivnosti djece u ruralnoj sredini
Nije bilo promjena ovim Izmjenama i dopunama.

Program: Osnovno obrazovanje
[bookmark: _Hlk216096607]Ciljevi programa su:
· briga o djeci i zadovoljavanje javnih potreba u području osnovnog obrazovanja, pomoć roditeljima osnovnoškolaca
Rashodi se povećavaju za 400,00 eura i iznose 11.400,00 eura. Promjene se odnose na:
Aktivnost: Financiranje dodatnog obrazovnog materijala i školskog pribora učenicima osnovne škole A100906 – povećanje se odnosi na nabavu dodatnog obrazovnog materijala i školskog pribora za 400,00 eura s obzirom da se naknadno upisalo 7 novih učenika u OŠ Koprivnički Bregi.

Program: Socijalna skrb
[bookmark: _Hlk216096737]Ciljevi programa su:
· postizanje boljih osnovnih životnih uvjeta socijalno ugroženih obitelji, smanjenje siromaštva, uključivanje osoba kroz pomoć i podršku, pomaganje mladim obiteljima
Nije bilo promjena ovim Izmjenama i dopunama.

Program: Održavanje objekata komunalne infrastrukture
Ciljevi programa su: 
· unapređenje i razvoj prometne infrastrukture
· povećanje kvalitete održavanja javne rasvjete
· sustavno širenje i uređivanje javnih površina
· unapređenje stanja u prostoru Općine 
Rashodi se smanjuju za 72.234,00 eura i iznose 1.280.006,00 eura. Promjena se odnose na:
Kapitalni projekt: Energetska obnova zgrade Općine K100044- smanjenje rashoda je u iznosu od 72.234,00 eura s obzirom na to da će rezultati administrativne provjere prijavljenog projekta biti poznati tijekom sljedeće godine. Slijedom navedenog, sredstva su preraspodijeljena na ostale planirane aktivnosti i promjene obuhvaćene ovim Izmjenama i dopunama.

Program: Izgradnja komunalne infrastrukture i objekata
Ciljevi programa su: 
· razvoj prometne i komunalne infrastrukture kroz unapređenje kvalitete života na području cijele Općine Koprivnički Bregi
Nije bilo promjena ovim Izmjenama i dopunama.

Program: Zaštita okoliša
Ciljevi programa su: 
· briga o uređenju okoliša, smanjenje količine otpadne ambalaže te buđenje svijesti o razvrstavanju otpada 
Rashodi se povećavaju  za 60.600,00 eura i iznose 84.150,00 eura. Promjene se odnose na:
Aktivnost: Naknada za odlaganje otpada A101411 – povećanje rashoda u iznosu od 10.600,00 eura rezultat je povećanih troškova prema Komunalcu d.d., koji se odnose na sufinanciranje prikupljanja komunalnog otpada, kao i na naknadu za razvrstavanje otpada.
Kapitalni projekt: „Putevima podravskih rudara“ K101410 – rashodi za navedeni kapitalni projekt povećavaju se za 50.000,00 eura, a sredstva su namijenjena izradi potrebne projektne dokumentacije. Izrada kvalitetne i cjelovite projektne dokumentacije nužna je za daljnju razradu i pripremu projekta te predstavlja preduvjet za njegovu uspješnu prijavu na odgovarajuće natječaje i programe financirane sredstvima fondova Europske unije.

Program: Visoko školstvo
Ciljevi programa su: 
· poticanje daljnjeg obrazovanja kroz stipendiranje studenata, pomoć roditeljima radi lakšeg financiranja kroz studij 
Nije bilo promjena ovim Izmjenama i dopunama.

Program: Zdravstvo
Ciljevi programa su: 
· osigurati dostupnu, kvalitetnu i kontinuiranu zdravstvenu zaštitu stanovnicima Općine, s posebnim naglaskom na primarnu zdravstvenu zaštitu kao temelj očuvanja zdravlja stanovništva i prevencije bolesti
Nije bilo promjena ovim Izmjenama i dopunama.

Program: Razvoj sustava vodoopskrbe i odvodnje
Ciljevi programa su :
· unaprijediti dostupnost javnog vodoopskrbnog sustava čime se omogućuje osigurati sigurnu, kvalitetnu i kontinuiranu opskrbu mještana pitkom vodom i odvodnjom.
Nije bilo promjena ovim Izmjenama i dopunama.
[bookmark: _GoBack]PREDSJEDNICA: 
             Snježana Kuhar
image1.jpeg




